Arazo ekonomiko larriak zituen Alavések eta 2004an Dmitry Piterman ukrainarrak taldearen akzioen %51 erosi zituen. Fitxaje handiak egin eta berriz lehen mailara itzuli zen baina denboraldi bakarra egin zuen bertan. Sentimiento Albiazul zale taldeari ""gentuza"" deitu eta udaletxearen aurka epaitegietara joateko mehatxuak egin zituenean zale, jokalari eta instituzioekin eralzioak nabarmen okertu ziren. Nominak ez ordaintzen hasi zenean egoera asko okertu zen. Azkenik 2007an Pitermanek taldea utzi zuen. Hiru urte hauetan taldearen zorra 3 milioi eurotatik 23 milioitara pasa zen. 2009an bigarren B mailara itzuli zen. Lau urte egin zituen bertan.